Gunnar Greve

**Gunnar Greve** (født 1982) er en norsk musikkleder, entreprenør og investor med erfaring innen artistmanagement, plateselskapdrift, publishing, markedsføring og merkevareutvikling.

Han er grunnlegger av Kreatell (tidligere kjent som MER), et uavhengig musikkfirma, hvor han har vært involvert i utviklingen av karrierene til artister som Alan Walker,  Vinni og K-391.

## Karriere
Greve startet sin karriere i den norske musikkbransjen i midten av 1990-årene. I 1996 etablerte Greve og Petter «Piddi» Zweidorff gruppen *Lynx Connection* som senere blir til gruppen *Verbally Vicious. I* 1999 etablerte de hiphop-gruppen Spetakkel sammen med Thomas «TomTom» Haugland, Trond «Trost» Johannessen og Even «DJ Leven» Eriksen Ytre-Arne. Spetakkel var en av gruppene som stod i front for bølgen av norskspråklig rap som bredte seg i Norge på tidlig 2000-tall. I 2002 debuterte de med EP-en *Opp av bekkalokket*. I 2003 ga de ut musikkalbumet *Spetakkel* som blir nominert til Alarmprisen 2003. I 2004 fulgte de opp med EP-en *Hansedansen* og i 2005 ga de ut sitt andre musikkalbum *Spetakkel presenterer Slaglinjelaget* før de gikk hver til sitt.

Greve begynte så sin karriere som soloartist, og i 2006 var han med på samlealbumet *Dans til musikken* som ble gitt ut for å hedre Lasse Myrvolds bidrag til norsk musikkhistorie med flere artister. I 2007 ga han ut sin solodebut, *I Grevens Tid.*

Siden 2007 har Greve representert en rekke norske artister, deriblant Kaveh, Tommy Tee, Lars Vaular, Paperboys og Vinni, i tillegg til svenske Timbuktu. I tillegg har Greve figurert som dommer i fem sesonger av talentprogrammet Idol.

I 2012 etablerte Greve MER, et musikkselskap som tilbyr tjenester innenfor management, booking, promo og labelfunksjoner.

I 2015 signert Greve den da 18 år gamle artisten, DJ-en og produsenten Alan Walker til MER. Walker debuterte med sin singel «Faded» i desember 2015, hvor Greve var en av låtskriverne. Singelen ble sertifisert gull og platina i totalt 23 land, og entret den amerikanske singellisten Billboard Hot 100.

MER ble rebrandet til Kreatell i 2023, og i 2024 ferdigstilte han et nytt kreativt studio og kontorfellesskap. Villa Walker åpnet dørene 11. november. 

Greve har også hatt ulike lederroller i musikkbransjen, blant annet som administrerende direktør i Liquid State, et samarbeid mellom Tencent Music Entertainment og Sony Music Entertainment, hvor han arbeidet med regionalt og internasjonalt talent i Asia.

## Diskografi

### Med Spetakkel
* *Opp av bekkalokket* (EP, 2002)
* *Spetakkel* (CD, 2003, Port Azur)
* *Hansadansen* (EP, 2004)
* *Spetakkel presenterer Slaglinjelaget* (CD, 2005)

### Soloalbum
* *I Grevens tid* (CD med 12 spor, under navnet Gest, utgitt den 11. juni 2007 av plateselskapet Reel Noise Records).

## Oppsummering

### 2001–2008
* Artist som medlem av rapgruppen Spetakkel, i tillegg til solokarriere. Slapp totalt tre album, to EP-er og flere samlealbum.

### 2009–2012
* Artistmanager og partner i musikkselskapet MADE i Bergen. I denne perioden representerte Greve artister som Tommy Tee, Lars Vaular, Paperboys, Vinni og Timbuktu.

### 2012–2022
* Forlot MADE og etablerte musikkselskapet MER Musikk, med en klientliste som inneholdt ovennevnte Tommy Tee, Lars Vaular, Vinni og Timbuktu, i tillegg til Alan Walker, Kaveh, Sandra Lyng, Paperboys, Cezinando, Anders Frøen og Jesper Borgen.

### 2022 - 2025
* Kreatell ble reactivated, og Villa Walker ble ferdigstilt på Frogner i Oslo.

## Priser og nominasjoner
Noen utgivelser som Greve har bidratt på som har vunnet eller blitt nominert til pris:
* Lars Vaular - *[[D'e glede]]* (studioalbum) - nominert til Spellemannprisen 2009
* Tommy Tee - *Studio-Time* (studioalbum) - vant Spellemannprisen 2009
* Lars Vaular - *[[Helt om natten, helt om dagen]]* (studioalbum) - vant Spellemannprisen 2010
* Lars Vaular - *[[Du betyr meg]]* (studioalbum) - vant to priser under Spellemannprisen 2011
* Timbuktu - *Sagolandet* (studioalbum) - vant Grammis
* Vinni - *Sommerfuggel i Vinterland* (single) - nominert til Spellemannprisen 2012
* Lars Vaular - *1001 hjem* (studioalbum) - nominert til to priser under Spellemannprisen 2013
* Don Martin - *En gang Romsåsgutt alltid Romsåsgutt* - vant Spellemannprisen 2013
* Kaveh - *Hjertet kommer først* - nominert Spellemannprisen 2013
* Alan Walker - Faded - vant Spellemannsprisen 2016 

For sitt bidrag som låtskriver for Alan Walker, var han en av flere som var med å vinne Musikkforleggerprisen 2019 i kategorien årets verk, populærmusikk for låten «Ignite» utgitt av Alan Walker, K-391, Julie Bergan og Seungri. Han har også vært mednominert i samme klasse i 2019 for «Darkside» med Alan Walker, Tomine Harket, AU/RA, i 2020 for «On my way» med Alan Walker, Sabrina Carpenter og Farruko, i 2021 for «Heading Home» med Alan Walker og Ruben og i 2022 for «Sorry» med Alan Walker og Isák. 

## Referanser


## Eksterne lenker
* 
* 
*  Om Spetakkel på mic.no
*  BA: «Gest går solo» besøkt 13. mai 2008